ΠΑΣΚ ΦΥΣΙΚΟΘΕΡΑΠΕΥΤΩΝ

Προς τον

κ. Παναγιώτη Μπουζικάκο

Πρόεδρο της Διοικούσας Επιτροπής

Του Ν.Π.Δ.Δ «Πανελλήνιος Σύλλογος Φυσικοθεραπευτών»

Θέμα: Κοινοποίηση πλήρη στοιχείων αρχείου εγγεγραμμένων μελών στον Π.Σ.Φ

Λαμβάνοντας υπόψη την κείμενη νομοθεσία, τις επερχόμενες εκλογές για ανάδειξη νέων οργάνων Διοίκησης του Ν.Π.Δ.Δ «Πανελλήνιος Σύλλογος Φυσικοθεραπευτών» τόσο σε Πανελλήνιο επίπεδο όσο και σε περιφερικό, ζητούμε όπως μας κοινοποιήσετε σε έγγραφη και ηλεκτρονική μορφή, τα πλήρη στοιχεία όλων των εγγεγραμμένων φυσικοθεραπευτών σε αυτό.

Δηλώνουμε κατηγορηματικά ότι η μόνη χρήση των προαναφερόμενων, θα είναι εκείνη που προβλέπεται στα πλαίσια του ειδικού και ιδιαίτερου εννόμου συμφέροντος μας, απορρέουσα από τις κείμενες διατάξεις περί προεκλογικού αγώνα. Επιπρόσθετα η διασφάλιση της ορθής χρήσης τους, ουδόλως θα είναι αντίθετη με το νομικό πλέγμα προστασίας προσωπικών δεδομένων.

Ευελπιστώντας σε μια δίκαιη και «επί ίσοις όροις» προεκλογική διαδικασία, σας ευχαριστούμε εκ των προτέρων για την συνεργασία και παραμένουμε στη διάθεση σας για περαιτέρω διευκρινήσεις.

Με την προσήκουσα εκτίμηση

Για την ΠΑΣΚ Φυσικοθεραπευτων

ΓΙΟΒΡΗΣ ΝΙΚΟΛΑΟΣ ΠΙΚΡΑΜΕΝΟΣ ΣΤΑΣΙΝΟΣ

Κοινοποίηση:

Υπουργείο Υγείας & Κοινωνικής Αλληλεγγύης

1.    Γραφείο κ. Υπουργού

2.    Γραφεία κκ. Υφυπουργών

3.    Γραφεία κκ. Γενικών Γραμματέων

4.    κ Προϊστάμενο Γεν. Δ/σης  Διοικ. Υποστήριξης & Τεχ. Υποδομών, Δ/ νης Προσωπικού, Τμήμα Συλλογικών Οργάνων